Ítalski sportbílaframleiðandinn Ferrari hefur kynnti til leiks nýjan sportbíl sem ber heitið Roma . Ferrari Roma er fagurlega hannaður eins og flest sem kemur úr smiðju ítalska framleiðandans . Og ekki vantar aflið . Undir húddinu á þessum nýja sportbíl er 3,8 lítra V8 TT-vél sem skilar bílnum 612 hestöflum . Sportbíllinn er aðeins 3,3 sekúndur úr kyrrstöðu í hundraðið samkvæmt upplýsingum frá Ferrari en ekkert er gefið upp um hámarkshraðann sem er þó án efa all verulegur miðað við vopnabúrið undir húddinu . Framsætin eru afar rúmgóð og þægileg og innanrýmið er búið tæknivæddum skjáum með öllum upplýsingum um aksturinn og afþreyingu . Tvö lítil aftursæti eru í bílnum sem eru þó aðeins ætluð nettum farþegum eða börnum en hægt er líka að setja þar farangur . Að sögn ítalska sportbílaframleiðandans er bílnum ætlað að höfða til yngri kaupendahóps en þeir verða að vera þkkalega vel stæðir því verðið á bílnum 225.000 evrur , eða um 30 milljónir íslenskra króna . Áætlað er að fyrstu Roma sportbílarnir komi á götuna síðsumars á næsta ári .